আমার সাথে অনেকেই যোগযোগ করার চেষ্টা করেছেন, যোগাযোগও করেছেন। আর এ তো সত্যিই যে, তাঁদের সাহায্য ছাড়া আমার পক্ষে টেকা দায় হয়ে যেত। তাঁরা আমাকে এই বলে অভয় দিযেছিলেন যে যখন যা লাগে তা-ই যেন বিনা দ্বিধায় চেয়ে বসি। আমাকে নিয়ে এ-পাড়া ও-পাড়া, এ-দ্বীপ ও-দ্বীপ ঘুরে নিজের বাসায় পেল্লায় সাইজের ডিশে খেতে দিযেছেন (এবং দিতে চেয়েছেন আরো অনেকে)। আমি বেশ ক’জনকে দেখেছি যাঁরা নিজের দেশটাকে নিয়ে এসেছেন এই দ্বীপরাষ্ট্রের গলিতে। বিশেষ করে আমার পরম বন্ধু সাকিবের ছোট্ট ঘরে হট্টগোল করার সুযোগের কথা আমি অনেক দিন মনে রাখবো। আমাদের ধর্ম-পরিচয়-অভ্যাস সবই প্রায় এক, তবে কোথায় যেন একটা “কিছু” আছে। আমি জানি না সেটা কী; কিন্তু এটা সত্য যে, আছে কিছু একটা।